kardosdrur/scandi-wiki huggingface dataset:
Jørgen Hansen-Nord

Jørgen Hansen-Nord (født 1. januar 1954 i Oksbøl) er en dansk officer.

Han er søn af oberstløjtnant Jørgen Hansen-Nord (død 1987) og hustru Ingerlin født Klevan og blev i 1972 indkaldt til Gardehusarregimentet, hvor han blev kampvognsdelingsfører. Fra 1974 til 1978 gennemgik han Hærens Officersskole, var 1982 på Føringskursus og Stabskursus I, 1985-86 på Føringskursus og Stabskursus II og afsluttede i 1996 Higher Command and Staff Course i England.

Han blev chef for en panserbataljon og var chef for Den Danske SFOR-bataljon i Bosnien i 1997 og blev dernæst midlertidig brigadegeneral og chef for Den Danske Internationale Brigade frem til 2000, hvor han blev afdelingschef for 1. afdeling i Forsvarsministeriet. I 2007 blev Hansen-Nord chef for NATO's Joint Analysis and Lessons Learned Centre i Monsanto ved Lissabon. I 2010 forlod han denne stilling og blev Director of Capability and Management Division i NATO og er nu Assistant Chief of Staff Defence Planning ved Supreme Allied Command Transformation (SACT), USA.

Han har tre børn i sit tidligere ægteskab med sygeplejerske Ulla Kabbelgaard Hansen-Nord, født Kabbelgaard Mikkelsen (født 27. september 1961 på Frederiksberg).

Dekorationer 
 Kommandør af Dannebrogordenen
 Hæderstegnet for god tjeneste ved Hæren (25 år)
 Hvide Roses Orden (kommandør)
 Medalha de Mérito Militar (1. klasse)
 Fredsprismedaljen (De Blå Baretter)
 Medalje fra United Nations Peacekeeping Force in Cyprus (UNFICYP)

Kilder 
 "Navne", Jyllands-Posten, 1. januar 2014.
 CV hos Forsvaret 

Personer i Kraks Blå Bog
Generaler fra Danmark
Kommandører af Dannebrog
Danskere i 1900-tallet
Danskere i 2000-tallet
Personer fra Syd- og Sønderjylland
Sakrilegium (album)

Sakrilegium er det ottende studiealbum fra den danske rapper L.O.C., der udkom den 30. januar 2014 på hans eget pladeselskab SGMD. Om albummet har L.O.C. udtalt: "Sakrilegium omhandler min egen, og min samtids tendens til at skænde det hellige. Om det så er i religiøs forstand, eller gennem hvad der bare er blevet vores normale skødesløse adfærd." Albummets første single, "Marquis" udkom den 6. januar 2014. Albummets anden single, "Paradis brænder" udkom den 1. september 2014.

Sakrilegium debuterede på førstepladsen af hitlisten, hvilket gør det til L.O.C.'s femte nummer ét-album. Albummet modtog i september 2016 platin for 20.000 solgte eksemplarer.

Spor 

 angiver yderligere produktion
Musikvideon til det skjulte bonusspor "Folk som dem her" udkom den 7. marts 2014.

Medvirkende

Musik 
 Liam O'Connor – tekst, musik, executive producer
Esben Thornhal – musik, producer, executive producer
Michel Svane – trommer, yderligere produktion (spor 10)
Daniel Davidsen – guitar, synthesizer, yderligere produktion (spor 1, 2, 4, 6, 8, 10, 13), kor (spor 4)
Morten Puper – piano (spor 1, 12), spinet (spor 10)
Katrine Blom Jensen – kor (spor 2)
Nappion – kor (spor 3)
Frederik Sally – synthesizer (spor 6)
Mr. Der Chayapol Phiuphan – piano (spor 7)
DJ Graded – scratch (spor 9, 12)
Anders Schumann – tekniker, mixer, mastering

Management og artwork 
 Jonas Fjelding - general management
 Toke Holt - product management
 Henrik Siegel - artwork
 Daniel Nygård - hjemmeside

Hitlister og certificeringer

Album

Ugentlige hitlister

Årslister

Certificeringer

Singler

Referencer 

Album fra 2014
L.O.C.-album
Viktor Lundberg

Viktor Lundberg (født 4. marts 1991) er en svensk fodboldspiller, der spiller for BK Häcken som midtbane og angriber.

Han skiftede til Randers i sommeren 2013, efter at have spillet i AIK fra 2009 til 2013. Han fik sin debut i en træningskamp mod Vejle Boldklub, hvor Randers F.C. vandt 4-0 og Lundberg scorede to.

Referencer

Eksterne henvisninger 

Fodboldspillere fra Sverige
Fodboldspillere fra Randers FC
Grønlands Amt

Grønlands Amt var fra 1953 til 1979 et dansk amt i arktis, der omfattede Grønland og dens tilknyttede øer, før Grønland blev tildelt hjemmestyre.

Kommuner 

Amtet bestod af de følgende 18 primærkommuner:

Administration 

Fire personer nåede at tjene som landshøvning i Grønlands Amt:

Landshøvdingen i Grønland var den øverste embedsmand i Grønland fra 1951 til 1979. Landshøvdingen fungerede som det grønlandske landsråds formand også fik ansvar for landsrådets og kommunalbestyrelsernes forvaltning, bolig- og erhvervsstøtte, personale- og lønspørgsmål samt vedrørende administrationen af de forskellige institutioner inden for politi og retspleje, Grønlands kulturelle råd, socialvæsen , sundhedsvæsen, skolevæsen, radiofoni og lignende.

Historie 
I 1953 sluttede Grønlands kolonistatus med oprettelsen af Danmarks Riges Grundlov i 1953. Da den koloniale status sluttede, blev Grønland indlemmet i Kongeriget Danmark som Amt, der gav grønlændere dansk indfødsret, som et resultat af dette, en ændring i dansk politik over for Grønland, der bestod af en strategi for kulturel assimilation. I denne periode fremmede den danske regering den eksklusive brug af dansk i officielle forhold og krævede grønlændere at rejse til Danmark for at de skulle tage en studentereksamen. En del grønlandske børn voksede op på kostskoler i det sydlige Danmark, hvor mange mistede deres kulturelle bånd til Grønland. Denne politik gav anledning til at føre den grønlandske kulturelle identitet tilbage, hvilket førte til en bevægelse til fordel for uafhængighed, der nåede sit højdepunkt i 1970'erne; på grund af dette et yderligere ønske om at etablere lovligheden af Grønlands status dannet i Danmark, hvilket resulterede i hjemmestyreloven af 1979, der gav Grønland begrænset autonomi med sin egen lovgivende forsamling (Grønlands Landsting) der gav nogen kontrol over intern politik, mens Kongerigets parlament (Folketinget) opretholdt fuldt ud kontrol med ekstern politik omhandlende sikkerhed og naturressourcer. Loven trådte i kraft den 1. maj 1979.

Litteratur 

 Axel Kjær Sørensen: Danmark-Grønland i det 20. århundrede; Nyt Nordisk Forlag Arnold Busck, Viborg 1983;

Referencer

Eksterne henvisninger 

 Frederik Nielsen: "Nyordningens første landsrådsperiode 1951-1955" (Tidsskriftet Grønland 1955, nr. 7)
 Mogens Frederiksen: "Den sociale forsorg" (Tidsskriftet Grønland 1953, nr. 5)
 M. Gam: "Den grønlandske skole" (Tidsskriftet Grønland 1953, nr 4)
 K. Budde Lund: "Den grønlandske radiofoni" (Tidsskriftet Grønland 1958, nr. 5)
 Flemming Mikkelsen: "Grønlands sundhedsvæsen. Fremtiden?" (Tidsskriftet Grønland 1976, nr. 8
 J. Kisbye Møller: "Kulturelt oplysningsarbejde i Grønland" (Tidsskriftet Grønland 1953, nr 9)
 J. Kisbye Møller: "Det grønlandske retsvæsen" (Tidsskriftet Grønland 1953, nr 11)

Se også 
 Grønland
 Grønlands Selvstyre
 Grønlands Hjemmestyre
 Grønlands Landsstyre
 Grønlands Landsting
 Grønlands Landsråd
 Danmarks amter (1970-2006)
 Danmarks amter (1793-1970)

Amt
Amt
Danmarks amter (1793-1970)
Danmarks amter (1970-2006)
Etableret i 1953
Ophørt i 1979
Ummern

Ummern er en kommune i den vestlige del af Landkreis Gifhorn i den tyske delstat Niedersachsen. Den ligger i den sydvestlige del af amtet (Samtgemeinde) Wesendorf .

Inddeling 
Byen Ummern erhovedbyen i kommunen Ummern, og her bor omkring 1.200 indbyggere.
Mod nordøst i kommunen ligger landsbyen Pollhöfen , hvor der bor omkring 300 mennesker.

Nabokommuner 
Ummerns nabokommuner Landkreis Gifhorn er Wagenhoff, Wesendorf og Groß Oesingen; Nabokommunen Hohne ligger i Landkreis Celle.

Svæveflyveplads Ummern ligger ca. 3 km nord for byen.

Eksterne kilder/henvisninger 

 Om Ummern 
 Amtets websted

Byer i Niedersachsen
Wagenhoff

Wagenhoff er en lille kommune i den vestlige del af Landkreis Gifhorn i den tyske delstat Niedersachsen. Den ligger i den sydlige del af amtet (Samtgemeinde) Wesendorf , nord for byen Gifhorn.

Geografi 
Wagenhoff ligger mellem naturparkerne Südheide og Elm-Lappwald.

Eksterne kilder/henvisninger 

 Kommunens websted
 Amtets websted

Byer i Niedersachsen
Carnots sætning

Carnots sætning er en sætning indenfor geometrien.

Sætningen omhandler en polygon ABCD...G og dens siders og siders forlængelsers skæringspunkter med en algebraisk kurve. Den udsiger, at produktet af afstandene fra A til skæringspunkterne på AB og dens forlængelser, afstandene fra B til 
skæringspunkterne på BC og dens forlængelser osv. er = produktet af afstandene fra A til skæringspunkterne på AG og dens 
forlængelser, afstandene fra B til skæringspunkterne på BA og dens forlængelser osv. Denne sætning, i hvilken afstandene kan regnes med fortegn, idet der på hver polygonside vælges en positiv retning, spiller en betydelig rolle især i antalgeometrien. Den er opstillet af Lazare Nicolas Marguerite Carnot i hans Géométrie de position.

Kilder 
 

Trekant geometri
Colding

Colding er et efternavn, der henviser til blandt andre:

 August Colding (1874–1941) – dansk arkitekt
 Jimmy Colding (født 1969) – dansk sanger og skuespiller
 Johan Georg Frederik Colding (1833–1907) – dansk officer og politiker
 Johan Peter Colding (1773–1858) – dansk ballonflyver
 L.A. Colding (1815–1888) – dansk ingeniør og fysiker
 Søren Colding (født 1972) – dansk fodboldspiller
 Aage Colding (1869–1921) – dansk skuespiller
 Jens Christian Colding (1805-1883) - dansk læge og medlem af den grundlovgivende forsamling.

Efternavne
Hippolyte Carnot

Lazare Hippolyte Carnot (født 6. april 1801 i Saint-Omer, død 15. marts 1888 i Paris) var en fransk statsmand, søn af Lazare Carnot.

Carnot fulgte 1816 faderen i landflygtighed og tilbragte 7 år i Magdeburg. Han sluttede sig tidlig til Saint-Simonisterne og var medarbejder af partiets blade, men skilte sig 1831 fra Enfantin, da denne ville grundlægge en religiøs sekt og fremsatte læresætninger om kvindernes stilling i samfundet og om "kødets frigørelse", der i Carnots øjne stod som en "organisation af ægteskabsbrud". Han tog personlig del i Julirevolutionen, men hengav sig ellers til litterære arbejder (oversatte blandt andet Wilhelm Müllers Griechenlieder 1828) og virkede for skolevæsenets udvikling. 1839-48 var han medlem af Deputeretkamret og hørte her til den udprægede opposition. Efter Februarrevolutionen blev han undervisningsminister indtil 5. juli 1848. Han havde store planer til folkeskolens forbedring ved indførelse af skoletvang og ubetalt undervisning.

I Nationalforsamlingen hørte han til de mådeholdne republikanere, men blev ikke genvalgt 1849 og kom først ved udfyldningsvalgene 1850 på ny ind i forsamlingen. Han søgte ligesom de andre republikanere at gøre modstand imod statskuppet 2. december 1851, blev næste år valgt til den lovgivende forsamling, men nægtede at aflægge ed til Louis Napoléon. Dette gentogs 1857, og først 1865 bestemte han sig til dette skridt, dog kun som en formsag og for at kunne fortsætte oppositionen mod kejserdømmet med større kraft. 1869 blev Carnot vraget først for Gambetta, siden for Rochefort, der begge var endnu mere uforsonlige modstandere. 1871-75 havde Carnot sæde i Nationalforsamlingen, men tog kun liden del i forhandlingerne; 1875 valgtes han til livsvarig senator. Carnot har udgivet Grégoires (2 bind, 1837), Barères (4 bind, 1842-43) og sin faders memoirer (2 bind, 1861-64, ny udgave 1893) samt et skrift om Lazare Hoche (1874).

Kilder 
 

Undervisningsministre
Politikere fra Frankrig
Faglitterære forfattere fra Frankrig
Oversættere fra Frankrig
Fransksprogede forfattere
Franskmænd i 1800-tallet
Sadi Carnot (fysiker)

Nicolas Léonard Sadi Carnot (født 1. juni 1796 i Paris, død 24. august 1832 sammesteds) var en fransk fysiker, søn af Lazare Carnot.

Efter at have gået i den polytekniske skole trådte han ind i Ingeniørkorpset, blev 1826 kaptajn, men tog allerede 1828 sin afsked. Videnskabeligt har han gjort sig fortjent ved sit værk Réflexions sur la puissance motrice du feu ("Undersøgelser over ildens bevægende kraft") fra 1824. Han står bag Carnots kredsproces samt sætningen, at ingen varmekraftmaskine er mere effektiv end Carnot-processen.

Kilder

Referencer 

Fysikere fra Frankrig
Faglitterære forfattere fra Frankrig
Franskmænd i 1800-tallet
Lykkekage

En Lykkekage er en  hård kage, der serveres som dessert på kinesiske restauranter i USA og i visse andre lande. Kagen, der sædvanligvis er bagt på mel, sukker, olie og vanilje, indeholder en lille papirseddel, på hvilken der står visdomsord, en vag spådom eller nogle lykketal. 

Kagen forekommer ikke i Kina og Taiwan, men er en amerikansk opfindelse. Den menes at havde sin oprindelse i en type usødet japansk kage, som i Californien blev gjort sød og fik sin bøjede form og som fik en indbagt papirlap. Lykkekager blev meget populære på japanske restauranter i Los Angeles og San Francisco i begyndelsen af 1900-tallet. 

Da tusindvis af japanere i USA blev interneret under 2. verdenskrig, lukkede mange japanske restauranter og bagerier, og kinesiske restauranter serverede i stedet kagerne, og i dag forbindes lykkekagerne med kinesisk mad i USA.

Ekterne links 

 A Brief History of The Fortune Cookie 

Kager
Apus

Apus er en slægt af fugle i familien egentlige sejlere, der er udbredt med 20 arter i den Gamle Verden. Navnet "Apus" betyder "uden fødder".

Fra Danmark kendes mursejler (Apus apus) som en almindelig ynglefugl samt gråsejler og orientsejler som meget sjældne gæster. Alpesejler (Tachymarptis melba), der også er en sjælden gæst i Danmark, bliver af nogle også regnet til slægten Apus.

Karaktertræk 
Fødderne har alle fire tæer fremadrettede, hvilket betyder at fuglene ikke kan sidde på tværs af f.eks. en gren. Derimod er de i stand til at holde sig fast på lodrette klippevægge eller ru mure. Vingerne er lange og smalle med lange håndsvingfjer. Munden er meget stor, idet mundvigen ender under øjet. Arterne yngler i huller.

Arter 
De 20 arter i slægten Apus, der er en del af tribussen Apodini med 12 andre arter fordelt på 5 slægter:
 Kap Verde-sejler, Apus alexandri
 Mursejler, Apus apus
 Ensfarvet Sejler, Apus unicolor
 Nyanzasejler, Apus niansae
 Gråsejler, Apus pallidus
 Afrikansk sort Sejler, Apus barbatus
 Madagaskarsejler, Apus balstoni
 Fernando Po-sejler, Apus sladeniae
 Kystsejler, Apus berliozi
 Namibsejler, Apus bradfieldi
 Orientsejler, Apus pacificus
 Salim Ali's Swift (engelsk navn), Apus salimalii 
 Blyth's Swift (engelsk navn), Apus leuconyx 
 Cook's Swift (engelsk navn), Apus cooki 
 Mørkgumpet Sejler, Apus acuticauda
 Lille Sejler, Apus affinis
 Klippesejler, Apus nipalensis
 Horussejler, Apus horus
 Kaffersejler, Apus caffer
 Bjergsejler, Apus batesi

Noter

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret

Sejlere
The Lord of the Rings: The Battle for Middle-earth II: The Rise of the Witch King

The Lord of the Rings, The Battle for Middle-Earth 2, The Rise of the Witch King Expansion Pack (dansk: Ringenes Herre, Kampen om Midgård 2, Heksekongens Oprejsning Udvidelsespakke) er en udvidelsespakke til Electronic Arts' succesfulde spil Battle for Middle Earth 2.

Udvidelser 
I spillet er det muligt at:
 Spille med en ny fraktion: "Angmar"
 Helt ny kampagne : "Angmar Campaign" + en bonus bagefter
 Forbedret WotR (War of the Ring)
 Lave 2 nye trolde-heroes
 Plus et forbedret AI, der gør at fjenden flygter hvis de er i undertal

Computerspil fra 2006
Strategispil
Windows-spil
The Rise of the Witch King
Forbrugsskat

En forbrugsskat er en afgift på udgifterne brugt til varer og tjenesteydelser. Skattegrundlaget af en sådan afgift er pengene brugt på forbrug. Forbrugsskatter er normalt indirekte, såsom en omsætningsafgift eller en merværdiafgift. Men kan også være struktureret, en forbrugsafgift som en form for direkte, personlig beskatning, såsom Hall-Rabushka flad skat.

Skatter
Ostkustbanan

Ostkustbanan (dansk : Østkystbanen) er en jernbane mellem Stockholm og Sundsvall via Uppsala (Uppsala centralstation)og Gävle.

Banen er 400 km lang. Dog kører hurtigtogene 403 km, da de benytter Arlandabanan på en del af strækningen.

Ådalsbanen 
Oprindeligt var Østkystbanen en privatbane på strækningen Gävle – Sundsvall – Härnösand.

Den oprindelige bane blev sat i drift i 1927. Den nordlige del af denne bane indgår i dag i Ådalsbanan (Sundsvall – Härnösand – Långsele).

Se også 
 Sveriges jernbanehistorie
 Sveriges jernbaner

Jernbanestrækninger i Sverige
Frede Norbrink

Frede Norbrink  (født 28. juni 1947  Fredriksberg) er en dansk musiker som har  lagt navn til og er sanger i Frede Fup. 

Frede Norbrink er opvokset i København. I skolen blev han undervist i blokfløjte og trompet. Efter skolen påbegyndte han en uddannelse som sølvgravør på Kunsthåndværkerskolen.

Musikalsk karriere 

I slutningen af 1961 dannede han med nogle venner det første band "The Placers" som øvede på Toms Chokoladefabrikker, Prags Boulevard.

I 1963 ændrede bandet navn til "The Rolling Beats" efter et par medlemsudskiftninger 
I 1965 bliver han sanger i bandet "Mods"  
I 1967 slår han sig sammen med sangeren Vagn Dickmann og danner sammen med bandet "Loving" det nye band "Dick and Freddies Loving" som spiller Soul og Heavy 
I 1970 ændres navnet til "Dick and Freddies"  
1971 Bandet begynder at skrive danske tekster og komponere selv, og ændrer navnet til "Albuen". Dette band skifter en del musikere ud og ind og findes i 5 versioner. 
1977 Er han med i kæmpebandet "Funky Friends". 
1978 spiller han bas i bandet "Mettes Medskyldige", og samme år danner han med bl.a. Ole Frø og Thomas Grue bandet "Bullshit" (før en vis rockergruppe af samme navn) 
1979 Dannes så et jamband som i 1980 får navnet "Frede Fup". Æren for navnet tilskrives Ole Frø, der vedvarende insisterede på navnet, ligegyldigt hvad der ellers blev foreslået. De første medlemmer ud over Frede Norbrink var Jan Ettrup, Thomas Grue, Wili Jønsson og Bjørn Uglebjerg.

Kilder og henvisninger

Musikere fra Danmark
Drifting (motorsport)

Drifting er en køreteknik, hvor føreren forsætligt eller uforsætligt overstyrer, som forårsager tab af trækkraft i baghjulene eller alle dæk, men samtidig bevarer kontrollen fra indgang til udgang af et hjørne. En bil "drifter" når den bageste glidningsvinkel er større end den forreste afdriftvinkel, i en sådan grad, at forhjulene ofte peger i den modsatte retning til drejningen (f.eks drejer bilen til venstre, mens hjulene peger spidst mod højre eller omvendt) .
Som et motorsportsdisciplin, er professionele driftingkonkurrencer afholdt på verdensplan og vurderes i henhold til den hastighed, vinkel, showmanship og linje taget gennem et hjørne eller et sæt af hjørner.

Referencer

Eksterne henvisninger 

Bilsport
Åbytravet

Åbytravet er en svensk travbane, som ligger i bydelen Åby i Mölndal umiddelbart syd for Göteborg.

Travbanen er Sveriges næststørste med i alt ca. 260 000 besøgende i løbet af de ca. 60 travdage i året. De vigtigste løb er Olympiatravet, Åby Stora Pris og SM (Svenskt Mästerskap). Frem til 1976 var Åby en kombineret trav- og galopbane. 

I dag har Åby to open stretch-spor, hvilket indebærer, at de ekvipager, som ligger bagved den førende i opløbet, får udnyttet to inderspor inden for banegrænsen. Dette øger ekvipagernes chancer for at komme forbi den førende, og giver derfor opløbet en mere åben slutning.

Åbytravet har mange ungdomstilbud, der møder stor tilslutning.

Eksterne henvisninger 
Officiel hjemmeside

Travbaner i Sverige
Trondhjems Sjøfartsmuseum

Trondhjems Sjøfartsmuseum er et museum i Trondheim, Norge, der beskæftiger sig med søfart. Museet blev grundlagt i 1920 og har siden 1971 holdt til i det gamle slaveriet på Brattøra, der også kaldes Brattørvakta i Kjøpmannsgata 75.

Trøndelag Folkemuseum og Kystmuseet i Sør-Trøndelag har ansvar for driften af museet som en del af Museerne i Sør-Trøndelag.

Udstilling 
Museet udstilling er delt i to og formidler sejlskibstiden og Trondheim som søfartsby og damskibstid, med særlig fokus på Det Nordenfjeldske Dampskibsselskab. Museets samling indeholder blandt andet modeller af sejlskibe, gallionsfigurer, skibsinstrumenter, billeder og malerier af trønderske sejlskibe og lokaltrafikken på Trondheimsfjorden. Her findes også et bibliotek med bøger og tidsskrifter om skibe og søfartshistorie og computere med adgang databaser med oversigt over søfolk, skibsregistre, genstande og fotografier.

Museer i Trondheim
Museer etableret i 1920
Søfartsmuseer
Fernando Pacheco

Fernando Pacheco Flores (født 18. maj 1992 i Badajoz, Extremadura) er en spansk fodboldspiller, der spiller for Deportivo Alavés som målmand. Han har tidligere spillet for Real Madrid.

Klubkarriere

Real Madrid B & C 
Pacheco skiftede til Real Madrid i 2006 som 14-årig.

Den 28. august 2011 spillede Pacheco sin første kamp for Real Madrid C imod CF Rayo Majadahonda. 

Pacheco spillede sin første kamp for førsteholdstruppen den 20. december 2011 imod SD Ponferradina i Copa del Rey, hvor han i de sidste minutter erstattede Antonio Adán. 

Pacheco blev i 2012 rykket op på Real Madrid B, men var indtil 2013 stadig tilgængelig for Real Madrid C.

Landshold 
Pacheco har siden 2013 spillet på Spaniens U21 landshold.

I 2011 spillede han 5 kampe for U19 og U20 landsholdende.

Eksterne henvisninger 
 Real Madrids officielle hjemmeside | Spillerinfo 
 Transfermarkt.co.uk | Spillerinfo

Referencer 

Fodboldspillere fra Spanien
Fodboldspillere fra Real Madrid CF
Personer fra Badajoz
Jordi Amat

Jordi Amat Maas (født 21. marts 1992 i Canet de Mar) er en spansk fodboldspiller, der spiller som central forsvarsspiller for Real Betis i hjemlandet, udlejet fra Premier League-klubben Swansea City.

Karriere

RCD Espanyol 
I 2009 skiftede Amat til Espanyols ungdoms akademi som 7-årig. Her spillede han i ti år, indtil han i 2009 blev senior spiller, dog til at starte med hos Espanyol B.

Amat spillede for Espanyol B i et år (2009-2010), indtil han blev rykket op på klubbens førsteholdstrup.

Den 24. januar 2010 spillede Amat sin første La Liga-kamp for Espanyol, hvor han i 84' minut blev skiftet ind i et 1-1 opgør imod RCD Mallorca. Amat spillede i alt 28 kampe for førsteholdet i sin første sæson.

Amat spillede i alt 41 ligakampe for Espanyol samt 17 ligakampe for B-holdet.

Udlån til Rayo Vallecano 
I juli 2012 blev Amat udlånt til Rayo Vallecano.
Den 24. februar 2013 scorede Amat sit første og eneste mål for klubben i 1-2 nederlaget imod Real Valladolid. Amat scorede i samme kamp også et selvmål.

Swansea City A.F.C. 
Den 27. juni 2013 blev det bekræftet, at Amat skiftede til Swansea City for ca. £2.5 millioner. Amat skrev under på en 4-årig kontrakt.

Han fik sin officielle debut for klubben den 1. august 2013, hvor han i 4-0 sejren over Malmö FF spillede alle 90 minutter i Europa League kvalifikationen.

Landshold 
Amat har siden 2011 spillet for Spaniens U21 landshold samt for Cataloniens landshold.

Amat har derudover spillet på adskillige ungdomslandshold, som kan ses i infoboksen til højre.

Eskterne henvisninger

Referencer 

Fodboldspillere fra Spanien
Fodboldspillere fra RCD Espanyol
Fodboldspillere fra Swansea City A.F.C.
Sporveismuseet i Trondheim

Sporveismuseet i Trondheim er et sporvejsmuseum i Trondheim, Norge, der formidler byens to sporvejsselskabers (Trondheim Sporvei fra 1901 og AS Gråkallbanen fra 1924) historie. Museets samling består af historiske fotografier og en vognudstilling med 13 motorvogne og 6 bivogne. Museet åbnede i 1994 og holder til på Munkvoll, der siden 1995 har holdt åbent i sommermånederne.

Museet blev etableret efter at byrådet havde givet den lokale sporvognsforening 128.000 NOK til at renovere en remise til at opbevare deres samling af sporvogne i.

Referencer

Eksterne henvisninger 
sporveishistoriskforening.no

Museer i Trondheim
Sporvejsmuseer
Museer etableret i 1994
Wahrenholz

Wahrenholz er en lille kommune i den vestlige del af Landkreis Gifhorn i den tyske delstat Niedersachsen. Den ligger i den østlige del af amtet (Samtgemeinde) Wesendorf .

Geografi 

Wahrenholz ligger mellem naturparkerne Südheide og Elm-Lappwald ved floden Ise.

I kommunen ligger disse landsbyer og bebyggelser: Wahrenholz, Betzhorn, Weißes Moor, Weißenberge og Teichgut.

Eksterne kilder/henvisninger 

 Amtets websted

Byer i Niedersachsen
Wesendorf

Wesendorf er en kommune i den vestlige del af Landkreis Gifhorn i den tyske delstat Niedersachsen. Den ligger i den sydlige del af amtet (Samtgemeinde) Wesendorf , som den er administrationsby for. Wesendorf ligger omkring 12 km nord for Gifhorn.

I kommunen ligger ud over hovedbyen Wesendorf også landsbyen Westerholz.

Eksterne kilder/henvisninger 

 Amtets websted

Byer i Niedersachsen